OpenLLM-France/wikimedia huggingface dataset:
# Ingrid Betancourt

Ingrid Betancourt Pulecio (Bogota, 1961eko abenduaren 25a) politikari kolonbiar-frantziarra da.

## Biografia

Familia aristokratiko baten barruan jaioa, haurtzaroa Parisen igaro zuen, eta geroago bertan politika ikasi zuen.
Kolonbiara bueltan, Partido Verde Oxígeno izeneko alderdi ekologista sortu zuen 1994an. Lau urte geroago, 1998an, senatuan sartu zen, boto ugari jaso ondoren. Horrek ekarri zion heriotza-mehatxuak jasotzea, eta horren ondorioz seme-alabak Zeelanda Berrira bizitzera joan ziren, aitarekin.
Azkenik, 2002an herrialdeko presidentea izateko aurkeztu zuen bere burua, kanpainari ekiten. Orduan FARC talde armatuak bahitu zuen, urte hartako otsailean, beste pertsona batzuekin batera. Hor hasi zen 6 urte baino gehiagoko bahiketa luzea. Tartean, Álvaro Uribe eskuindarrak hauteskundeak irabazi zituen, eta FARCekin inolako negoziaziorik egitea hasieran baztertu izan zuen. 2003ko uztailean Opération 14 juillet delakoak huts egin zuen, Betancourt askatzeko xedearekin egindakoa, eta azkenean Frantziako gobernuan eskandalua eragin izan zuen. 2004an Uriberen gobernuak jarrera aldatu zuen eta FARCekin harremanetan hasi zen, baina emaitzarik ez zuen eman bahiketari zegokionez. 2007an publikoki argitaratu zuten Betancourt oraindik bizirik zegoela, oso ahulduta baina, eta haren amari igorritako gutuna publiko egin zuten.
2008an hainbat saiakera egin izan zuten Ingrid Betancourt askatzeko, besteak beste Hugo Chavez presidente venezuelarrak egindakoa (Operación Emmanuelle), baina azkenik Kolonbiako armadak burututako operazioa (Operación Jaque) izan zen arrakasta lortu zuena: uztailaren 2an Betancourt eta beste 14 pertsona askatu zituzten.

## Kanpo estekak

* Datuak: Q152472
* Multimedia: Íngrid Betancourt / Q152472
# Ingrid Christensen

Ingrid Christensen (1891ko urriaren 10a - 1976ko ekainaren 18a) norvegiar esploratzaile polarra izan zen. Antartika kontinentea ikusi eta han lehorreratu zen lehen emakumea izan zen. Bere omenez izendatu zuten Antartikako Ingrid Christensen kosta.

## Erreferentziak

* ↑ (Ingelesez) Blackadder, Jesse. (2012-02). «The first woman in Antarctica» Australian Antarctic Magazine (23) (Noiz kontsultatua: 2021-03-08).

## Kanpo estekak

* Datuak: Q24661962
# Ingrid García-Jonsson

Ingrid García Jonsson (Skellefteå, 1991ko irailaren 6a) hispano-suediar aktorea da, zineman eta telebistan aritutakoa.

## Filmografia

* 2019 La pequeña Suiza
* 2019 Yo, mi mujer y mi mujer muerta
* 2019 Taxi a Gibraltar
* 2019 In love
* 2018 Smallfoot
* 2018 Ana de día
* 2018 En las estrellas
* 2018 Love Me Not
* 2016 Golpe maestro
* 2016 Zona hostil
* 2015 Gernika
* 2015 Acantilado
* 2015 Toro
* 2014 Berserker
* 2014 Sweet Home
* 2014 Eryka's Eyes
* 2013 Hermosa juventud
* 2013 Todos tus secretos
* 2013 Investigación policial
* 2011 Okupados

## Kanpo estekak

* Datuak: Q25842503
* Multimedia: Ingrid García / Q25842503
# Irabazi (argipena)

Irabazi terminoak esanahi hau izan dezake:
* Ekonomian, irabazia, eragiketa edo jarduera ekonomiko batean lortzen den etekina.
* Elektronikan, irabazia, seinale baten anplifikazio edo atenuazio maila.
* Irabazi-Ganemos Euskadi, alderdi politikoa.
# Iraan (Texas)

Iraan Texasko hiri bat da. Pecos konderrian kokatua dago. 2010ean 1.229 biztanle zituen, 1,60 kilometro koadrotan banatuta.

## Ikus, gainera

* Pecos konderria

## Kanpo estekak

* Datuak: Q973584
# Irabazi-Ganemos Euskadi

Irabazi-Ganemos Euskadi Ezker Anitza-IU, Equo eta Alternativa Republicana alderdiek osatutako «ekinbide sozial eta politiko ireki bat» izan zen. 2014ko urriaren 17an akordioa egin zuten. Podemos-Ahal Duguk ez zuen argitu haiekin bat egingo zuen edo ez.
Abenduaren 20an jakin zenez, Irabazi-Euskadi plataformak 2015eko udal hauteskundeetan EAEn gutxienez 34 hiri eta herritan aurkeztuko zituen hautagaitzak. EAEko hiru lurralde historikoetako foru-hauteskundeetarako hautagaitzak ere aurkeztuko zituztela jakinarazi zuten.
Azkenean, 27 zinegotzi udal hauteskundeetan eta Arabako Biltzar Nagusietan prokuradore bat lortu zituzten.

## Erreferentziak

* ↑ «Ezker Anitza eta Equo batera aurkeztuko dira hauteskundeetan, Irabazi izenarekin», Berria, 2014-10-18
* ↑ «34», Berria, 2014-12-21

## Kanpo-estekak

* Datuak: Q20492065
# Irabazi dugu

Irabazi euskal abesti abertzalea da, Telesforo Monzónek sortutako hitzak dituena. 1978an, bi diskotan argitaratu zen: Euskaltzaindiaren Bai euskarari diskoan, Lupek abestuta, eta Urkoren Gure lagunei diskoan. Abesbatzek abestuta, ereserki itxura hartzen du.

## Hitzak

Zatirik ospetsuenetariko bat besterik ez dugu aipatuko, Monzónek sorturiko hitzak oraindik egile eskubideen pean daudelako: Frantzian sortu zituen, Frantziako legean egile eskubideak egilea hiltzen denetik 70 urteko indarraldia du, eta Monzón 1981ean hil zen.
| « | Irabazi, irabazi dugu, odolez ta malkoz irabazi dugu. Irabazi, irabazi dugu, burdinen atzetik irabazi dugu. Hi, Gudari, Herriko zaindari, Gernikako sua begietan argi... hau loria, Burgosko auzia, ezpatari nausitu zaio Herria. | » |
| Telesforo Monzón ||

## Erreferentziak

* ↑ Wikipediagileak: «Législation française sur le droit d'auteur», Wikipedia, l´encyclopédie libre. 2010-10-21ean eskuratua.

## Kanpo erreferentziak

* Bai euskarari diskoaren orria, Badok euskal kantagintzaren atarian.
* Gure lagunei diskoaren orria, Badok euskal kantagintzaren atarian.
* Abesbatza batek abestua, ereserki itxurarekin, YouTuben argitaratutako bideoan.

## Kanpo estekak

* Datuak: Q12259696
# Irabarne

Irabarne Zuberoako antzinako udalerria izan zen. 1841ean Gotainerekin batera Gotaine-Irabarne udalerria osatu zuen.

## Toponimia

Frantsesezko toponimoa Libarrenx da. Toponimoa historian zehar honela idatzia izan zen:
* Livarren (XIV. mendea Baionako eskutitzak),
* Libarren (1383, Luntzen paperak),
* Libarrens (1793)
* Libarreux (1801, Legeen Aldizkaria).

## Historia

Zuberoako herriaren biltzar nagusia, silviet izenekoa urtean behin gutxienez batzen zen Irabarneko basoan. Bilkura honek, Uztaritzeko biltzarren antzeko rola zuena, 1730. urtean galdu zuen bere rol ordezkagarria..

## Biztanleriaren bilakaera

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 184 | 132 | 183 | 170 | 208 | 215 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
Iturria : Cassini proiektua

## Ikustekoak

Herriko elizak hiru puntako kanpandorrea du, Hirutasuna adierazteko.

## Erreferentziak

* 1 2 Dictionnaire topographique Béarn-Pays basque - Paul Raymond
* ↑ Baionako eskutitzak - Archives départementales des Pyrénées-Atlantiques
* ↑ Bearnoko notarioa zen Luntzen paperak - Archives départementales des Pyrénées-Atlantiques
* 1 2 3 EHESS: Cassini proiektua
* ↑ Arnaut Oihenarteri buruzko artikulua
* ↑ Philippe Veyrin, Les Basques, 157. orr - Arthaud, 1975ko abenduak 20
* ↑ Philippe Veyrin, Les Basques, 241. orr. - Arthaud, 1975 ISBN 2700300386

## Kanpo estekak

* Datuak: Q3237698
# Irabazi garbi

Irabazi garbia edo mozkin garbia, balio garbia, azken emaitza edo sarrera netoak enpresa bateko errentabilitatea neurtzeko balio du, hau da, irabaziei gastu eta zerga guztiak kendu ondorengo emaitzari dagokio.
Bere kalkulurako formula:
Irabazi garbia: salmenta garbiak - salmenten kostua - operazio gastuak - zergak - interesak

## Kanpo estekak

* Datuak: Q570938
# Irabazi gordin

Kontabilitatean, irabazi gordina, marjina gordina, salmenta-irabazia edo kreditu-salmentak, produktu bat egitearen edota zerbitzu bat ematean sortzen diren sarreren eta kostuen arteko aldea da, gastu orokorrak, soldata, zergak eta interes ordainketak kendu baino lehen. Hau irabazi operatiboaren desberdina da. Marjina gordina, gehienbat Estatu Batuetan erabilitako terminologia bat da, mozkin gordina terminologia aldiz, Erresuma Batuan eta Australian ohikoagoa da.
Salmenta garbietatik sarrera garbietara eramaten dituzten dedukzio desberdinak ( eta bere metrika egokiak) hurrengoak dira:
* Salmenta garbiak = salmenta gordinak – ( Bezero deskontuak + itzulerak + hobariak)
* Erabilgarritasun gordinaren portzentaia = ( Salmenta garbiak – saldutako ondasunen kostua/ salmenta garbiak) x % 100
* Irabazi operatiboa = irabazi gordina – gastu operatibo totalak.
* Sarrera garbiak (edo irabazi garbia) = irabazi operatiboa - zergak – interesak.
Saldutako ondasunen kostua era desberdinean kalkulatzen da merkaturatze-negozioetan eta fabrikatzaileentzat.

## Kanpo estekak

* Datuak: Q2125835
# Herrien batasuna (Gipuzkoa)

Batasuna zen Gipuzkoako landa-hiribilduen elkarte batzuei foru-araubidean eman zitzaien izena. Elkartzeak hurbileko hiribildu batzuen akordiotik sortzen ziren, aldi baterako konkordia-eskritura sinatzen zutenak eta gero berritzen zihoazenak. Fusio horiei esker, kideen suak — botoen baliokideak — biltzen zituzten, eta Gipuzkoako Batzar Nagusietara ordezkari amankomun bat bidaltzen zuten, su bateratuen proportzioan.
Urte askoan zehar, Gipuzkoako herri batzuetako, leku txikietako, kontzejuetako eta lurraldeetako bizilagunek bat egin zuten elkarrekin ordezkari bat Ermandadeko Batzar Nagusietara bidaltzeko. Horrela bere jurisdikzioko lursail, baso eta mendiei arreta emateak, interes komunei aurre egiteak edo inguruko herrien laidoen aurrean beren defentsak prestatzeak zekartzan gastuak errazago ordaintzen zituzten. Horrek guztiak batasun multzo bat ekarri zuen. XIX. mendearen erdialdean, 1845eko urtarrilaren 5eko Udalen Legeaz geroztik, herriak beren alkateek gobernatzen hasi ziren, batasun horiek desager arazten.
Ordezkari bakarra aukeratzeaz gain, beste abantaila batzuk ere bazituzten, hala nola dieten kostua aurreztea eta gerra kasuan tertzioen konpainiak osatzerakoan.

## Batasunak

Hauek izan ziren Javier Maria Sadaren arabera:
* Aiztondo
* Areria
* Sayaz
* Lenitz Bailara
* Altzaniako Partzoneria
* Aizpurua (batasuna)
* Ainsuberreluz
* Andatzabea
* Artemalastegi
* Atazalbea
* Bozue Nagusia
* Bozue Txikia
* Zegamako Batasuna
* Irimoko Batasuna
* Hiruerrieta
* Legazpiko Batasuna
* Olabideko Batasuna
* Argisandoko Done Gurutzearen Batasuna
* Villafrancako Batasuna
* Oria ibaiaren Batasuna
* San Estebango Batasuna
* Zubiberriaren Batasuna

## Bibliografia

* Gorosabel, Pablo de (1862). Diccionario histórico-geográfico-descriptivo de los pueblos, valles, partidos, alcaldías y uniones de Guipúzcoa. Tolosa: Pedro Gurruchaga inprimategia. Wikidata Q119792349.

## Erreferentziak

* ↑ Gorosabel, 1862, 33.or.
* 1 2 (Gaztelaniaz) Javier Maria Sada:Breve historia antigua de los pueblos de Gipuzkoa, Gipuzkoako Foru Aldundia.
* ↑ Gorosabel, 1862, 5.-6.or.

## Kanpo estekak

* (Gaztelaniaz):Javier Maria Sada: Breve historia antigua de los pueblos de Gipuzkoa. Gipuzkoako Foru Aldundia.
* Datuak: Q119802858
# Herrien elkartasuna (Jaizkibeleko eskultura)

Herrien elkartasuna, Herrien batasuna edo "Arrautza frijitua" Remigio Mendiburu eskultoreak 1963an sortutako burdinazko eta harrizko eskultura da. Jaizkibel mendian dago, Pasaia eta Hondarribiaren arteko mugan goiko errepidetik gertu. Mendibururen karreran oso garrantzitsua izan zen obra hau. Jaizkibelen jarri baino lehenago 1963an "Gure Denboraren Presentzia" erakusketa kolektiboan erakutsi zen Bartzelonako René Met Galerian.
* Remigio Mendiburu, Korrikaren lekukoaren egilea
* Labetxura jaisteko abiapuntua da eskultura hau.

## Kokapena, Labetxu haran eskegiko goialdea

Eskulturaren kokapena benetan bitxia da Artola gailurtxoan, Jaizkibelgo errepideko (GI-3440) 9. kilometrotik gertu. errepidetik 100 bat metrora Labetxu haranaren goialdean. Behealdean Pasai Donibanen hasi eta Higerreko lurmuturrean bukatzen den ibilbidean, askotariko itsaslabarrak, hareharrizko formazio ikusgarriak, kala txiki erakargarriak eta naturak zizelkatu dituen beste makina bat bitxi daude. Labetxu koloreen sinfonia bere baitan musikatzen duen Labetxuko haran eskegia, hain zuzen ere. Koloreen harana ere esaten zaie Labetxuko parajeei, eta hango labirintoetan galtzera gonbidatzen du, argiak sortzen dituen kolore anitzen jokoetan murgilduz. Hamaika aukera eskaintzen dituen leku ikusgarri honek formazio geologiko askotarikoak xehetasunez janzten ditu. Naturak gurekin jolasten du argiaren magiaz baliatuz. Eta hor bertan dago goialdean Remigio Mendibururen eskultura.

## Erreferentziak

* ↑ (Katalanez) «JAIZKIBEL - Escultura Mendiburu - Camino Gastarrotz - Rokatxunga - Zona Militar - Vuelta por la Cresta» Wikiloc | Rutes del Món (Noiz kontsultatua: 2020-03-14).
* ↑ (Gaztelaniaz) Bengoa, Carlos. (2018-12-19). «La morada de los buitres. Maravillas ocultas de Jaizkibel.» Donosti City (Noiz kontsultatua: 2020-03-14).
* ↑ Kasi. (2017-12-17). «Las rutas de Kasi: Jaizkibel, por la cresta y el litoral» Las rutas de Kasi (Noiz kontsultatua: 2020-03-22).
* ↑ Arrizabalaga, Mikel. «Labetxuko koloreak» Berria (Noiz kontsultatua: 2020-03-22).

## Kanpo estekak

* Datuak: Q87723718
# Herriko Burdina

Herriko Burdina Euskal Herriko heavy metalaren ataria 2002. urteko azaroaren 2an sortu zen. Gure lurraldeko heavy metal bandak babestea eta bultzatzea du helburu. Inaxio Esnaola kazetaria da webgunearen sortzailea eta arduraduna.

## Atal nagusiak

* Albisteak.
* Taldeak.
* Argitalpenak (Datozenak eta argitaratuak).
* Agenda.
* Kritikak.
* Bideoak.
* Bereziak (elkarrizketak eta erreportajeak).

## Kanpo estekak

* Herriko Burdina webgunea
* Datuak: Q12259094
# Herriko Plaza (Barakaldo)

Herriko Plaza Bizkaiko Barakaldo udalerriko enparantza enblematikoa da.
Erloju-dorrea eta kioskoa dira bertako osagairik adierazgarrienak, Lucas Alcalderen "Industria omentzeko monumentua" eskulturarekin batera. Toki horretatik oso gertu, udaletxea eta Barakaldo Antzokia ditugu.

## Argazki galeria

* Herriko Plazaren ikuspegia. Erdian Barakaldoko udaletxea.
* "Industria omentzeko monumentua".

## Erreferentziak

* ↑ Barakaldoko Udala. Leku interesgarriak. .

## Kanpo estekak

* Datuak: Q20051098
* Multimedia: Herriko Plaza, Barakaldo / Q20051098
# Herrien Alderdi Demokratikoa

Herrien Alderdi Demokratikoa (turkieraz: Halkların Demokratik Partisi (HDP), kurdueraz: Partiya Demokratik a Gelan) Kurdistango burujabetza babesten duen ezkerreko koalizio bat da. BDP Bakea eta Demokrazia Alderdia, kurduen alderdi nagusia, HDPn dago.

## Erreferentziak

* ↑ Program | Halkların Demokratik Kongresi
* ↑ Cengiz, Orhan Kemal. (2013-10-31). «New Kurdish Party Could Impact Local Turkish Elections» Al-Monitor.
* ↑ «KURDUEN FAKZIOAK», Berria, 2014-10-23

## Kanpo estekak

* Datuak: Q15123187
* Multimedia: Peoples' Democratic Party (Turkey) / Q15123187
# Herriko Alderdi Sozialista Iraultzailea

Herriko Alderdi Sozialista Iraultzailea (HASI) 1977an sortutako alderdi politiko independentista eta sozialista marxista izan zen. Bere jarduera-eremua Hego Euskal Herria izan zen. KAS erakundeko partaide izan zen eta Herri Batasunaren sorreran parte hartu zuen. Zatiketa askoren ostean, 1992ko V. Biltzarrean alderdia desegin eta bere kideak KASera pasa ziren. Alderdiaren agerkaria Eraiki izena zuen.

## Historia

Euskal Herriko Alderdi Sozialista (EHAS), Eusko Sozialistak (ES) eta zenbait independenteren batze-prozesu baten ondoren sortu zen 1977an. Marxista eta sozialista zen eta Euskal Herri batu eta independentea lortzea zuen helburu. Santi Brouard izan zen alderdiaren fundatzaileetako bat eta lehendakaria. HASI Koordinadora Abertzale Sozialistan sartu zen eta Herri Batasunaren sorreran parte hartu zuen 1978an.
1978ko Lehen Biltzarrean zatiketa gertatu zen HASI barruan: EKIA taldea alderditik irten eta Euskadiko Ezkerran sartu zen. Hirugarren Batzarra egin zenean (1987), ordura arte idazkari nagusi zen Txomin Ziluagak zuzendutako militante-talde bat alderditik bereizi zen. Bosgarren Biltzarrean (1992) alderdia desegitea eta militanteak KASen lanean jarraitzea erabaki zen.

## Erreferentziak

* ↑ Iturria: Harluxet hiztegi entziklopedikoa

## Kanpo estekak

* Datuak: Q277148
# Herriko Alderdi Sozialista

Herriko Alderdi Sozialista (HAS) Ipar Euskal Herriko alderdi politiko abertzale eta sozialista bat izan zen. 1974ko martxoan Baionan sortu zen. Enbata alderdiaren ilegalizazioaren ondorioz sortu zen Enbatakoak izan ziren partaide askorekin. Euskal Herriaren independentzia, sozialismoa eta Euskal Herri Euskalduna zituen hiru helburu nagusi moduan.
1975eko azaroan, ideologia berdina zuen eta Hegoaldekoa zen EAS (Eusko Alderdi Sozialista), alderdiarekin bat egin zuen.
Honen ondorioz, Euskal Herriko Alderdi Sozialista (EHAS) izen berria hartu eta Euskal Herri osoan finkatu zen; Iparraldeko eta Hegoaldeko taldeak Buru Bateragilearen bitartez zeuden lotuta. Euskal Herri osoko lehenengo alderdi politiko abertzale eta sozialista sortu bihurtu zen alderdi hau.
1975. urteko udan Koordinadora Abertzale Sozialista bultzatu eta sortu zuen EHASek, LAIA eta ETA politiko-militarrarekin batera, eta 1977ko uztailean desegin zen Hego Euskal Herriko EHAS, Eusko Sozialistak taldearekin batera, HASI (Herriko Alderdi Sozialista Iraultzailea) alderdia osatzeko.
Ipar Euskal Herriko EHAS alderdiak, Battitta Larzabal, Manex Goihenetxe eta Jean-Louis Davant ziren buruzagi nagusiak. 1979. urtera arte jarraitu zuen bere jardunean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/01/22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q9003283
# Herriko botzak

"Herriko botzak" Piarres Larzabal lapurtarrak 1956an idatzitako antzezlana da, hiru ekitaldi edo "gertaldi"tan banatutakoa.

## Kanpo estekak

* "Herriko botzak" on-line
* Datuak: Q12259096
# Irudikapen-askatasuna

Irudikapen-askatasuna (ingelesez: Freedom of panorama, FOP) jurisdikzio desberdineko copyright legeek dituzten xedapenak dira, eta baimena ematen dute espazio publikoan dauden eraikinen, zenbait eskulturen eta beste artelanen argazkiak eta bideoak egiteko eta beste irudi mota batzuk sortzeko (margolanak, esaterako), artelanean egon daitezkeen copyright eskubiderik urratu gabe.

## Legeak munduan zehar

Herrialde askok antzeko arauak dituzte toki publikoetan hartzen diren argazkietan copyright legeen irismena mugatzeari buruz. Beste batzuek, aldiz, printzipio horren bestelako interpretazioa egiten dute, eta ez dute aukerarik ematen toki publikoetan dauden artelanen eta eraikinen argazkirik ateratzeko.

### Europar Batasuna

Europar Batasunean, 2001/29/EC zuzentarauak aukera ematen die estatu kideei beren copyrightaren inguruko legeetan irudikapen-askatasun klausulak sartzeko, baina ez da nahitaezkoa zuzentarau hori betetzea.

## Erreferentziak

* ↑ (Alemanez) Seiler, D.: Gebäudefotografie in der EU – Neues vom Hundertwasserhaus, in Photopresse 1/2 (2006),16. or. URL sartze-data: 2007-09-20.
* ↑ (Ingelesez) N.N.: Panoramafreiheit. Sartze-data: 2016-03-03. Ikus, gainera Article 5(3)(h) of 2001/29/EC.
* ↑ (Ingelesez) ipkitten.blogspot.co.uk.

## Kanpo estekak

* Datuak: Q918113
* Multimedia: Freedom of panorama / Q918113
* Koordinazioa: Category:Freedom of Panorama (FoP)
# Iruelos

Iruelos Salamancako udalerria da, La Ramajería eskualdean dagoena.
2009ko urtarrilaren 1eko erroldaren arabera 42 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1640609
* Multimedia: Iruelos / Q1640609
# Irudigile

Irudigilea, ertilari grafikoa da, komunikazio idatzia hobetzeko prestatua, eta, horretarako, ikus-irudikapenez baliatuko da, eta irudikapen horiek ere testu zatiak izan ditzakete.
Irudiek adigai nahasiak edo testuz deskribatzen zailak diren gauzakiak argitzeko balio dezakete. Era berean erakargarri modura, zorion-txartelak, diskoen azalak eta liburuen azalak egiteko erabil daitezke, baita inprimakien barruan eta iragarkietan ere.
Gaur egungo irudigileen zeregina askotarikoa da, hala nola haurrentzako liburuak, publizitatearen inguruko lanak, egunkariak, aldizkariak eta webguneetan. Garai batean erabiltzen ziren estilografoa, tinta eta aerografoa alde batera utzi eta ordenagailuek tresna horiek ordeztu dituzte, nahiz eta erabat desagertu ez diren. Ordenagailuetan irudial egiteko erabiltzen diren programa ezagunen artean Inkscape eta Adobe Illustrator daude.

## Irudigile ospetsuak

* Mónica de Rivas
* Juanma García Escobar
* Ricardo Hinstz
* Edwin Austin Abbey
* Attila Adorjany
* Chris van Allsburg
* Yoshitaka Amano
* Rodolfo Arotxarena
* Asun Balzola
* George Barbier
* Carl Barks
* Pauline Baynes
* Aubrey Beardsley
* Elsa Beskow
* Ivan Bilibin
* Quentin Blake
* Mary Blair
* Priscilla Susan Bury
* Pascal Campion
* Howard Chandler Christy
* Harry Clarke
* Gustave Doré
* Nicolas Eekman
* Erté
* Alfons Figueras
* James Montgomery Flagg
* René Follet
* Roberto Fontanarrosa
* Hal Foster
* Julien Fournie
* Frank Frazetta
* Héctor Garrido
* Charles Dana Gibson
* Eric Gill
* Milton Glaser
* Edward Gorey
* Kate Greenaway
* Rebecca Guay
* Baron Barrymore Halpenny
* Clifford Harper
* Brett Helquist
* Don Hewitt
* William Hogarth
* Katsushika Hokusai
* Brad Holland
* Winslow Homer
* Eddie Jones
* Josh Kirby
* Antonio Lara de Gavilán
* Rick Law
* John Lawrence
* Edward Lear
* Alan Lee
* Angus McBride
* Winsor McCay
* Dave McKean
* David McKee
* Coral Moramontti
* Alfons Mucha
* Sidney Paget
* Mervyn Peake
* Myrea Pettit
* André Pijet
* Beatrix Potter
* Howard Pyle
* Quino
* Arthur Rackham
* Miguel Rep
* Albert Robida
* David Roberts
* Norman Rockwell
* Spain Rodríguez
* Félicien Rops
* Don Rosa
* Alex Ross
* Hermenegildo Sábat
* Alberto Saichann
* Gerald Scarfe
* Ronald Searle
* Maurice Sendak
* Fermín Solís
* Konstantin Somov
* Art Spiegelman
* William Steig
* Saul Steinberg
* Willy Stöwer
* John Tenniel
* Boris Vallejo
* Chris Van Allsburg
* Alberto Vargas
* Gee Vaucher
* Ashley Wood
* Eulogio Varela Sartorio

## Kanpo-estekak

* Datuak: Q644687
* Multimedia: Illustrators / Q644687
# Iruelasko haraneko erreserba naturala

Iruelasko harana, Espainiako Gaztela eta Leon erkidegoko Ávilako probintzian dagoen erreserba natural bat da. Gredosko mendilerrotik gertu dago, Erdialdeko Mendigunean. Europa osoko sai motzen koloniarik inportanteenetako bat du.

## Ikus, gainera

* Villafáfilako aintziren erreserba naturala
* Calatañazorreko Intsentsu-Sabinadiko Erreserba Naturala
* Castronuño-Duero Ibarreko Ibarren Erreserba Naturala

## Kanpo estekak

* Datuak: Q3385215
* Multimedia: Valle de Iruelas / Q3385215
# Irueste

Irueste Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 63 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1653829
* Multimedia: Irueste / Q1653829
# Irudizko (argipena)

Irudizko hitzak adiera zenbati ditu:
* irudizko, irudiari dagokiona;
* irudizko hizkera, jatorriko adieratik eratorrita esanahia hartzen duen adiera, hizkera edo hizkuntza-erregistroa;
* geografian, irudizko puntu, lerro eta zirkuluak, hala nola polo geografikoak (irudizko puntuak), meridianoak (irudizko lerroak) eta paraleloak (irudizko zirkuluak);
* astronomian, irudizko magnitudea edo ageriko magnitudea.
# Irudikari (argipena)

Irudikari hitzak matematikako unitate irudikariari erreferentzia egiten dion izenondoa da. Erabilera zenbait ditu:
* zenbaki irudikaria;
* erro irudikaria, zenbaki irudikari baten forma hartzen duen ekuazio baten erro edo soluzioa;
* zenbaki konplexu baten atal irudikaria.
# Izegem

Izegem, Belgikako mendebaldean dagoen hiria da, Mendebaldeko Flandria probintzian dagoena. Udalerriak herri hauek hartzen ditu barnean: Izegem horia bera eta Emelgem eta Kachtem herriak. Emelgem 1965ean batu zitzaion Izegem-i; Kachtem 1977an. 2013ko urtarrilaren 1ean 27.363 biztanle zituen.
Izegem ezaguna da pekkerstad, borstelstad edo schoenenstad bezala ere. Mandel ibaiak eta Roeselare–Leie kanalak hiria zeharkatzen dute.

## Kanpo estekak

* (Nederlanderaz) Webgune ofiziala
* Datuak: Q392337
* Multimedia: Izegem / Q392337
# Izei handi

Izei handia (Abies grandis) Pinaceae familiako espezie baten izen arrunta da.
Izei honek bi azpiespezie ditu:
* Abies grandis var. grandis.
* Abies grandis var. idahoensis.

## Erreferentziak

* ↑ USDA PLANTS. PLANTS Profile for Abies balsamea (balsam fir). .

## Kanpo estekak

* Datuak: Q147434
* Multimedia: Abies grandis / Q147434
* Espezieak: Abies grandis